	Указания за обхвата и съдържанието на програмите по чл. 53, ал. 1 от Закона за управление на отпадъците за негодни за употреба батерии и акумулатори

	№
	Правно основание НБАНУБА
	Критерий
	Минимално изискване

	1
	чл. 22, ал. 1, т.1, 
и
чл. 26, ал. 1, т.2 Наредба за НУБА
	предварителен финансов разчет на избраната система за изпълнение на целите за събиране и рециклиране на НУБА и доказателства за финансово обезпечаване на първоначалните инвестиционни и експлоатационни разходи
	Програмата трябва да съдържа подробен финансов модел за целия срок на действие на разрешението, включващ прогнозни приходи и разходи по години и по видове батерии.
- Следва да бъдат представени доказателства за наличието на достатъчен финансов ресурс за покриване на всички дейности по управление на НУБА, включително събиране, транспортиране, съхраняване, предварително третиране, рециклиране, оползотворяване, обезвреждане, информационни кампании, резерв за кризисни ситуации и административно управление на системата.
- Приходната част следва да бъде обоснована чрез прогнозни постъпления от лицензионни възнаграждения, членски вноски, собствени средства, банкови гаранции или други допустими финансови инструменти.
- Разходната част трябва да включва всички преки и непреки разходи по функционирането на системата, както и резерв за управление на финансови и пазарни рискове.
- Третиране на НУБА, извършвано от лица притежаващи необходимия капацитет и съответната дейност с отпадъци за постигане на целите по рециклиране.

	2
	чл. 22, ал. 1, т.2 
и
чл. 26, ал. 1, т.5
Наредба за НУБА
	план, посочващ сроковете за сключване на договори за разделно събиране на портативни и/или автомобилни НУБА и минималния брой жители, които ще бъдат обслужвани от системи за организирано разделно събиране на портативни и/или автомобилни НУБА, по години в съответствие с целите по чл. 17 и за ПБА в сроковете по § 3 от преходните и заключителните разпоредби;
	Програмата трябва да съдържа подробен график с конкретни срокове за сключване на договори със:  
- общини като се съобразят изискванията на т.12 за ООп и реципрочната т. 11 за индивидуалист;
- оператори на площадки за събиране;
- търговски обекти;
- лица, извършващи транспортиране и третиране на отпадъци;
- други участници в системата. 
Следва да бъдат посочени минималният брой жители, които ще бъдат обслужвани по години, планираният териториален обхват и мерките за поетапно разширяване на системата до достигане на нормативно определените цели за събиране.

	3
	чл. 22, ал. 1, т.3
и
чл. 26, ал. 1, т.6
 Наредба за НУБА
	план, посочващ срокове за сключване на договори с крайни потребители на индустриални батерии и акумулатори, в съответствие с целите по чл. 17
	 Програмата следва да съдържа подробен план с конкретни срокове и етапи за идентифициране на крайните потребители на индустриални батерии и акумулатори, както и за сключване на договори с тях.
Следва да бъдат описани механизмите за заявяване, събиране и транспортиране на образуваните НУБА, включително организацията за безплатно приемане от мястото на образуването им. 
Необходимо е да бъдат определени прогнозни количества по години и мерки за постигане на целите по чл. 17 от наредбата.

	4
	чл. 22, ал. 1, т.4 Наредба за НУБА
	мерки за привличане на лицата, които пускат на пазара батерии и акумулатори, в предлаганите от организациите по оползотворяване колективни системи за събиране и рециклиране на НУБА;
	Програмата трябва да включва мерки за разширяване на членската база и привличане на производители, вносители и лица, пускащи на пазара батерии и акумулатори.
Следва да бъдат описани условията за участие в колективната система, начинът на формиране на възнагражденията, предоставяните услуги и ползи за членовете, както и мерките за популяризиране на системата чрез информационни кампании, обучения, консултации и публични събития. 

	5
	чл. 22, ал. 1, т.5 
и
чл. 26, ал. 1, т.3 Наредба за НУБА
	мерки за изпълнение на целите по чл. 17 и 18 в сроковете по § 3 от преходните и заключителните разпоредби
	Програмата трябва да съдържа конкретни количествени цели по години за събиране, рециклиране и оползотворяване на НУБА, като целите следва да обхващат целия период на действие на програмата.
Следва да бъдат описани необходимите организационни, технически и финансови мерки за постигане на целите по чл. 17 и чл. 18, включително:
- разширяване на системите за събиране; 
- развитие на договорната мрежа;
- осигуряване на капацитет за третиране;
- механизми за текущ контрол и оценка на резултатите.

	6
	чл. 22, ал. 1, т.6 
и
чл. 26, ал. 1, т.4
Наредба за НУБА
	план за увеличаване на количеството разделно събрани и рециклирани батерии и акумулатори, включващ мерки за оптимизиране на дейностите по събирането, съхраняването, транспортирането и предварителното им третиране, както и предаването им за рециклиране;
	Програмата трябва да съдържа подробен план за увеличаване на количествата разделно събрани и рециклирани НУБА чрез следните действия: 
- разширяване на мрежата от места за събиране;
- подобряване на логистиката;
- повишаване ефективността на предварителното третиране.
- прогнозно нарастващи количества за разделно събиране на НУБА по видове;
- прогнозно нарастващи количества за рециклиране и оползотворяване на НУБА по видове;
- мерки с за сключване на нови договори с общини;
- мерки за организиране на информационни кампании, за повишаване информираността на населението;
Следва да бъдат описани конкретни мерки за обслужване на домакинства, търговски обекти, административни и обществени сгради, както и механизми за безплатно събиране на индустриални НУБА от мястото на тяхното образуване.

	7
	чл. 22, ал. 1, т.7 
и
чл. 26, ал. 1, т.9
Наредба за НУБА
	мерки, които ще бъдат взети в случай на временно прекъсване на събирането или намаляване на количеството на събраните НУБА и тяхното последващо рециклиране и/или оползотворяване;
	Програмата трябва да предвижда система за управление на риска и непрекъсваемост на дейността (прекъсването на дейността води до отнемане на разрешителното). 
Следва да бъдат определени:
- алтернативни оператори;
- резервни логистични схеми;
- механизми за временно съхраняване на отпадъците;
- финансови резерви за преодоляване на затруднения в системата. 
Необходимо е да бъдат предвидени компенсаторни мерки за гарантиране изпълнението на целите при намалени количества събрани отпадъци или затруднения в процесите на рециклиране и оползотворяване.

	8
	[bookmark: _GoBack]чл. 22, ал. 1, т.8 
и
чл. 26, ал. 1, т.8
 Наредба за НУБА
	план за информиране и привличане на потребителите за прилагането на разделно събиране на НУБА, включващ провеждане на информационни кампании, разработване на образователни програми, насочени към учебните заведения, и други дейности;
	Програмата трябва да съдържа многогодишен план за информиране и ангажиране на обществеността чрез:
- информационни кампании на основните дейности, целеви групи и използваните комуникационни канали;
- информационните кампании да са с национален или регионален обхват, съобразен с територията, обслужвана от организацията;
- предвидено използване на повече от един комуникационен канал (електронни медии, интернет платформи, социални мрежи, образователни инициативи и др.), като:
- образователни инициативи; 
- обучения;
- публични събития;
- медийни публикации;
- електронни комуникационни канали.
Дейностите следва да бъдат насочени към предотвратяване образуването на отпадъци, насърчаване на повторната употреба и правилното разделно събиране на НУБА. Предвидените средства за информационни кампании не могат да бъдат по-малко от 3% от годишните постъпления на организацията.

	9
	чл. 22, ал. 1, т.9 
и
чл. 26, ал. 1, т.7
Наредба за НУБА
	мерки за събиране на портативни НУБА от домакинствата, административните, социалните и обществените сгради, търговските обекти и обектите за отдих, забавления и туризъм и план, посочващ сроковете за обхващане на жителите, които ще бъдат обслужвани от системи за организирано разделно събиране на НУБА, по години в съответствие с целите по чл. 17 в сроковете по § 3 от преходните и заключителните разпоредби;
	Програмата трябва да предвижда изграждане и поддържане на достъпна национална мрежа за разделно събиране на портативни НУБА от домакинства, обществени и административни сгради, учебни заведения, търговски обекти и туристически обекти. Следва да бъдат определени срокове за разширяване на системата по години, конкретен брой точки за събиране и прогнозен брой обслужвани жители. 
Необходимо е да се гарантира изпълнение на нормативните изисквания за достъпност и териториално покритие, като се съобразят изискванията на т.12 за ООп и реципрочната т. 11 за индивидуалист;
Предвидени информационни кампании към домакинствата за разделно събиране на портативни НУБА.

	10
	чл. 22, ал. 1, т.10 
и
чл. 26, ал. 1, т.10
Наредба за НУБА
	мерки за компенсиране на евентуални негативни влияния върху пазарната цена на рециклираните материали
	Програмата трябва да съдържа механизми за ограничаване на риска от неблагоприятни пазарни промени, а именно: 
- поддържане на финансови резерви;
- сключване на дългосрочни договори с рециклиращи предприятия;
- използване на алтернативни площадки за събиране и третиране на НУБА при временно преустановяване на дейността на основните изпълнители;
- диверсификация на партньорите;
- планиране на буферни средства за покриване на повишени разходи.
Следва да бъде доказано, че постигането на нормативните цели няма да бъде застрашено при временни спадове в стойността на вторичните суровини.

	11
	чл. 22, ал. 1, т.11
и
чл. 26, ал. 1, т.1 Наредба за НУБА
	мерки за намаляване съдържанието на тежки метали, вложени в производството на батерии и акумулатори, разработени от производителите
	Програмата следва да включва мерки за сътрудничество с производителите и вносителите за ограничаване употребата на опасни вещества и тежки метали при производството на батерии и акумулатори. 
Следва да бъдат предвидени дейности по обмен на информация, проследяване на продуктовите характеристики, насърчаване на екодизайна и използването на алтернативни материали с по-ниско въздействие върху околната среда.

	12
	чл. 22, ал. 1, т.12
и
чл. 26, ал. 1, т.11
 Наредба за НУБА
	ясно дефиниран обхват на дейността на организацията от географска гледна точка и от гледна точка на продуктите и материалите, като гарантира, че посочените области (географски и продуктови) не се ограничават до тези, в които събирането и управлението на НУБА е най-рентабилно, като осигурява подходяща наличност на системите за събиране на НУБА.
	Програмата трябва ясно да дефинира географския (текстово описание на териториалният обхват) и продуктовия обхват на системата за управление на НУБА. 
Следва да бъдат посочени всички области и населени места, които ще бъдат обслужвани, както и видовете батерии и акумулатори, включени в системата.
Необходимо е да бъде доказано, че организацията ще осигурява равнопоставен достъп до услугите по събиране и няма да ограничава дейността си единствено до икономически изгодни райони или потоци отпадъци.
Осигурено покритие, което не е ограничено единствено до районите с най-висока икономическа ефективност - представени мерки за обхващане на населението извън големите населени места.

	13
	чл. 22, ал. 1, т.13 Наредба за НУБА
	възнаграждения по чл. 22а, модулирани по отношение на отделните продукти или групи от сходни продукти и отчитащи устойчивостта на продуктите, пригодността на рециклиране, както и наличието на опасни вещества в тях, като същевременно размерът на възнаграждението не надвишава разходите, необходими за предоставяне на услугите по управление на отпадъците по разходно-ефективен начин.
	Програмата трябва да съдържа подробна методика за определяне на възнагражденията, дължими от членовете на организацията, основана на принципа на разширената отговорност на производителя.
Методиката следва да отчита устойчивостта на продуктите, възможностите за повторна употреба, ремонт и рециклиране, съдържанието на опасни вещества и очакваните разходи за управление на отпадъците.
Необходимо е да се докаже, че възнагражденията са прозрачни, недискриминационни, икономически обосновани и съответстват на реално необходимите разходи за изпълнение на законовите задължения.
Необходимо е да се вземе в предвид всеки един вид отпадък генериран при третирането на НУБА, и коректно да се оцени потенциалът му за приход или съответно необходим разход за неговото оползотворяване.

	С чл. 22, ал. 1 от Наредбата на НУБА се определят минималните изисквания за обхват на програмата за изготвена по реда на чл. 53, ал. 1 от ЗУО за организация по оползотворяване на НУБА.

С чл. 26, ал. 1 от Наредбата на НУБА се определят минималните изисквания за обхват на програмата изготвена по реда на чл. 53, ал. 1 от ЗУО за лице пускащо на пазара батерии и акумулатори и изпълняващо задълженията си индивидуално.

